**Berislav Šipuš** (Zagreb, 14. svibnja 1958.), hrvatski skladatelj, dirigent i glazbeni pedagog. Od prosinca 2011. zamjenik je ministrice kulture Republike Hrvatske.

Životopis
---------

Usporedno sa studijem povijesti umjetnosti na zagrebačkom Filozofskom fakultetu studirao je i diplomirao kompoziciju (1987.) na Muzičkoj akademiji u Zagrebu u razredu prof. Stanka Horvata. U kompoziciji se usavršavao kod Gilberta Bosca u Udinama (1986.) te François-Bernarda Mâchea i Iannisa Xenakisa u Parizu (1987.).

Dirigiranje je usavršavao kod Vladimira Kranjčevića, Željka Brkanovića, Krešimira Šipuša i Milana Horvata.

Od 1979.-1982. djeluje kao korepetitor Baleta HNK u Zagrebu, od 1987.-1989. nastavnik teorije glazbe na Glazbenom učilištu Elly Bašić u Zagrebu, od 1988.-1989. je korepetitor u Bermuda Civic Ballet, a 1989. producent u Koncertnoj dvorani Vatroslava Lisinskog. 1989. započinje suradnju s Teatro alla Scala u Milanu, gdje je korepetitor Baleta (1989.-1999.), dirigent orkestra u baletnim produkcijama (1997.-1999.) te korepetitor i asistent dirigentima u Operi (1999.-2001.). Istodobno je aktivan i u Zagrebu, osobito na Muzičkoj akademiji, gdje je predavač teorijskih glazbenih predmeta (1988.-1989.), docent na Odsjeku za kompoziciju i glazbenu teoriju (od 1998.), izvanredni profesor (od 2005.) i redovni profesor od 2009. Bio je producent (1987. i 1989.) i umjetnički direktor (od 1997. do 2011.) Muzičkog biennala Zagreb.

Od 2001. do 2005. bio je ravnatelj Zagrebačke filharmonije i umjetnički voditelj ansambla Cantus. Od 2012. godine počasni je umjetnički voditelj tog ansambla. Od godine 2007. voditelj je i prvi dirigent Hrvatskog komornog orkestra.
Poslije smrti Daniela Marušića, bio je umjetnički direktor Osorskih glazbenih večeri (od 2009. do 2011.) te predsjednik-volonter Hrvatske glazbene mladeži. 

Berislav Šipuš član je Hrvatskog društva skladatelja, a od svibnja 2012. i član suradnik Razreda za glazbenu umjetnost i muzikologiju HAZU.

Popis djela
-----------

* Vidi HDS ZAMP: Berislav Šipuš (popis djela)

Nagrade i priznanja
-------------------

* 1985. – Rektorova nagrada Sveučilišta u Zagrebu
* 1985. – Prva i Treća nagrada na 15. međunarodnom natjecanju Muzičke omladine u Beogradu
* 1985. – Nagrada Sedam sekretara SKOJ-a
* 1987. – Nagrada Muzičkog biennala Zagreb
* 1988. – Nagrada Hrvatskoga glazbenog zavoda
* 1995. – Vjesnikova Nagrada Josip Štolcer Slavenski
* 2002. – Nagrada Boris Papandopulo Hrvatskog društva skladatelja
* 2004. – Odličje Reda Viteza umjetnosti i književnosti Ministarstva kulture Republike Francuske
* 2009. – Odličje Reda Danice hrvatske s likom Marka Marulića
* 2009. – Nagrada Vladimir Nazor (godišnja) za balet *Proces*
* 2009. – Nagrada Boris Papandopulo Hrvatskog društva skladatelja

Izvori
------

1. 1 2  Ministarstvo kulture RH: Berislav Šipuš (životopis), pristupljeno 10. srpnja 2013.
2. ↑  Osorske glazbene večeri: Berislav Šipuš Arhivirano 2013-07-20 na Wayback Machine-u, pristupljeno 10. srpnja 2013.
3. ↑  www.osorskeveceri.org – Hrvatski komorni orkestar[*mrtav link*], pristupljeno 10. srpnja 2013.
4. ↑  info.hazu.hr – Berislav Šipuš, pristupljeno 10. srpnja 2013.

Vanjske poveznice
-----------------

* Ministarstvo kulture RH: Berislav Šipuš (životopis)
* Hrvatsko društvo skladatelja: Berislav Šipuš (životopis)
* HAZU: Berislav Šipuš (životopis)
* Osorske glazbene večeri: Berislav Šipuš (životopis) Arhivirano 2013-07-20 na Wayback Machine-u

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 49183577
* LCCN: nr2005014663
* ISNI: 0000 0000 7844 4921
* GND: 1075033624
* MusicBrainz: 638a1c6f-3227-4d02-ad5c-69c16bcd17fb

 |

 **Napomena:** Ovaj tekst ili jedan njegov dio preuzet je s mrežnih stranica Ministarstva kulture Republike Hrvatske. Vidjeti dopusnicu Ministarstva kulture.